Kandidaternes valgplakater i det åbne land kan tilsyneladende ikke få lov at stå i fred. To nordjyske kandidater blev ramt af hærværk i nat.

Socialdemokraten Flemming Møller Mortensen, og den konservative Anette Valentin vågnede søndag op til triste nyheder. Begge kandidater har i nattens løb fået ødelagt standere med valgplakater. I Himmerland gik det ud over Flemming Møller Mortensen nær Haverslev, hvor en kæmpeplakat er pillet ned. - Det må være voksne mennesker, der har gjort det, for det kræver en vis styrke at forcere de bigballer, som min plakat var sat op på, siger Flemming Møller Mortensen til TV2/Nord På Halsvejen nord for Limfjorden gil det ud over Anette Valentin. I modsætning til kollegaen fra Socialdemokratiet, har hun valgt at anmelde sagen til politiet. - Jeg synes det er groft, at vi ikke kan have vores plakater til at stå i fred, og det vil jeg simpelthen ikke finde mig i, siger Anette Valentin.